LidanRubinov/Halacha-QA huggingface dataset:
שאלה: חרקים: כבוד הרב אני באה ממשפחה דתית, בשנים האחרונות אני בתהליך של התחזקות וכעת אני מקפידה יותר על דברים מאשר משפחתי וחלק גדול מחברותיי. לאחרונה התוודעתי יותר לנושא של בדיקת חרקים באוכל והבנתי שמדובר באיסור חמור אך כזה שנראה לי שרוב רובם של האנשים שאני מכירה לא ממש מקפידים בו. נוצר עכשיו מצב שאיני יודעת כיצד לנהוג. למעשה, לכאורה אסור לי לאכול כמעט אצל אף אחד שאני מכירה, כולל משפחתי, הייתכן? והייתכן שבאמת למעשה כמעט כולם עוברים על איסורים שהם חמורים יותר מאכילת חזיר? הדבר מטריד אותי מאד שכן אני לא יכולה לשנות את אורח החיים של כולם. כיצד עלי לנהוג? ושאלה נוספת לגבי נושא הבדיקה, איך אני יודעת מתי מדובר בחומרות שונות?
תשובה: להלן תשובה שמביאה אפשרויות שונות להקל: אכילת ירקות-עלים ללא בדיקה שאלה: ירקות עלים נבדקים כאן מתולעים ושרצים על פי התקן המקומי בגלל עניני בריאות, האם ניתן לסמוך על כך גם מבחינת הלכות כשרות? מה הדין אם אנו מתארחים אצל משפחות אחרות שזה חלק מתפקידנו כאן כשליחים חינוכיים? תשובה: א. לכתחילה ישנה חובת בדיקה בסוגי ירקות הנגועים בכמות המוגדרת "מיעוט המצוי" 1. יש אומרים שמיעוט המצוי הוא עשירית 2, וי"א שהכוונה שהירק נגוע תדיר וזה טבעו 3. ב. ירקות (שמוחזקים ב"מיעוט המצוי") שנתבשלו בלא שנבדקו, מותרים באכילה בדיעבד (שו"ע יו"ד סי  פד, ט), אם אמנם אי-אפשר לבודקם אחר הבישול 4. ג. ירקות המוחזקים כוודאי נגועים בתולעים - אסורים אפילו בדיעבד, ויש מי שהתירם באכילה אם ניקה, והתולעים לא ניכרים לעין ללא חיפוש מדוקדק 5. ______________________________ 1 שו"ע יו"ד (סי  פד, ח). 2 הבנת הפוסקים בדברי ה"משכנות יעקב" (יו"ד סי  טז-יז). 3 שו"ת "שבט הלוי" (ח"ד סי  פא, ח"ה סי  פה). וראה באריכות במאמר הרב י  פרידמן בתוך: "התורה והארץ" (כרך ב  עמ  419). ויש לברר את המצב בתחום זה לגבי כל גידול וגידול בכל מקום ובכל ארץ. 4 בספר "בדיקת המזון כהלכה" (עמ  182) התיר הרב שלמה זלמן אויערבאך לקנות אוכל שיש בו ירקות הנגועים ב"מיעוט המצוי", אם המזון בושל באקראי, ונראה דהוא הדין במתארח אצל אחר. וב"אגרות משה" (יו"ד סי  לה) דן בשאלה, אם מותר לקנות סלט-כרוב חי, מכיוון שחזקה שהחקלאים מרססים את הכרוב, ועקב הריסוס הוא נחשב בארה"ב לנקי מתולעים. ועם זאת סיים שבעל נפש יחמיר. 5 הרב ז. ויטמן, רבה של "תנובה", במאמר שפירסם ב"אמונת עתך" (גליון 37) טען להכשירם (וכ"ש ירקות הנגועים רק ב"מיעוט המצוי") לרמת כשרות רגילה (לא "מהדרין"), ובנה התירו לפי ההנחות: א. בכהאי גוונא, שהאיסור לא ניכר לעין להדיא, נקרא תערובת ובטל בששים. ב. בחרקים מאוסים כהאי גוונא, לא שייך דין בריה שאינה בטלה. עיין שם בגיליון 38 בתגובת הרבנים האוסרים. קישור
שאלה: קנייה בebay: הזמנתי מאתר הקניות ebay מוצרים ( כמובן ביום חול). ולאחר ההזמנה ראיתי שהמוכרים שלחו לי הודעה שהמוצרים כבר נשלחו לישראל. תאריך ההודעה היה בשבת. האם אני יכולה לקבל מוצרים שנשלחו בשבת?
תשובה: לך הודעה שנשלחה בשבת במידה והקניה באתר בישראל הרגישות שלך נכונה וראוי למחות על המשלוח וגם אם יאמרו לך שזו מערכת אוטומטית יש לומר שבאחריות המתכנת שזה לא יקרה. אם מדובר בגויים ששלחו את ההודעה - אין שום בעיה, הם אינם צריכים לשמור שבת, והם לא עשו זאת בעבורך אלא לנוחותם כיון שיכלו גם לשלוח ביום ראשון או שישי. השימוש במוצר מותר בכל מקרה כיון שלא נעשה בו שום דבר אסור, וגם המשלוח בשבת אינו לטובתך (אם זה היה דחוף לך במיוחד ולחצת עליהם שיקדימו את המשלוח, אתה יכול להחמיר ולהשתמש בו יום אחד אחרי שיגיע אליך כך שלא תהנה ממשלוח מוקדם) סיכום מותר להשתמש במוצר דוד לוי 098987548
שאלה: כשרות בשר: שבוע שעבר שאלתי לגבי כשרות בשר מעובד, אשמח לדעת האם בשר מעובד בהכשר של הרב צורי נעמן חלק בהכשר רבנות גן רווה, של חברת תפארת הבשר, בפיקוח ובאישור הרבנות הראשית לישראל. האם זה נחשב כרמת כשרות של רבנות ראשית כללית, וכן האם יש בזה חשש של זיוף. נריה יהודה פופר
תשובה: הרב צורי נאמן הינו הרב של גן רווח, הוא נותן את הכשרות במקום. צריך לשאול את המשגיח של החברה מה נהלי הכשרות שלהם והאם הבשר חלק או כשר רגיל וכו.
שאלה: הצגה: אשמח אם השאלה לא תפורסם באתר. אנחנו בהכתרה עושות מחזה שנקרא שלמה המלך ושלמי הסנדר, שזה סיפור מומצא על שלמה המלך, בת פרעה, בת שבע וסנדלר עני. האם מותר להציג הצגה שכזאת?
תשובה: וברכת ד  אינני מכיר את הסיפור, אבל אני יודע שבהרבה מקומות זה נעשה, ועל כן חזקה שאין בכך בעיות הלכתיות. בברכת התורה והארץ יהודה הלוי עמיחי מכון התורה והארץ
שאלה: שעטנז: לכבוד הרב אני רוצה לקנות בלייזר (חליפה) מחו"ל המוכר אומר שזה תערובת כותנה האם יש חשש שעטנז ומה אפשר לברר על מנת לוודא שזה לא שעטנ"ז ב מראש
תשובה: וברכת ד  תערובת כותנה בד כ אין בעיה, יש לבדוק שאין צמר בחליפה. אם יש צמר כדאי לעשות בדיקת שעטנז. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: אני מרגישה ממש בודדה: היי קודם כל לכם על האתר המדהים הזה! אני שולחת לפה מלא שאלות וזה ממש עוזר לי אז באמת אני מרגישה ממש בודדה כאילו כשאני עם חברות והכל אז אני מרגישה ר לגמרי אבל אח"כ בלילה שאני לבד עם עצמי אני מרגישה תחושה של בדידות וזה ממש תחושה נוראית אני מרגישה שאף אחד לא אוהב אותי באמת שהכל צבוע ושלאף אחד לא אכפת ממני אשמח אם תוכלו לעזור לי בעניין.
תשובה: מתוקה, על המשוב החיובי, כיף מאוד לדעת שאנחנו מצליחים לגעת בך. אל תכעסי, אבל יש צד שבו השאלה שלך קצת משמחת. למה? כי הבדידות הזו מראה שאת מבינה שאת אחת ויחידה, מיוחדת וחד-פעמית. אין ולא תהיה מישהי כמוך. יש חלק בך שהוא רק שלך ושל הקב"ה. את מספרת שכשאת עם חברות את מרגישה טוב והכל ר, אבל כשכולם הולכים הביתה ומכבים את האורות - פתאום מזדחלת אלייך התחושה הזו. אולי כל האהבה שמקיפה אותי היא בכלל לא אמיתית. בעצם הכל צבוע, ולאף אחד לא אכפת ממני. תחושות קשות מאוד. ממש קור בלב. השאלה המשמעותית היא, מאיפה המחשבות האלו נובעות? האם מקורן בחוסר ביטחון שאומר לך שוב ושוב - "לא משנה כמה ביום את מרגישה אהובה, בלילה אני פה להזכיר לך שבעצם הכל צביעות אחת גדולה."? האם את מרגישה שאת יכולה להאמין באמת ובתמים שאנשים אוהבים אותך ונהנים להיות בחברתך? האם את מסוגלת לומר לעצמך, "אני חברה נהדרת, יש לי את התכונות האלה והאלה וזה גורם לאנשים לשמוח שהם חברים שלי". האם את מסוגלת לחשוב על קשר אחד או שניים בחיים שלך, שהם כן משמעותיים ועמוקים יותר, ואינם צבועים? לפעמים רגעים כאלה של בדידות הם קריאה בשבילנו להתבונן בטיב הקשרים שלנו עם הסביבה. האם יש קשרים שלא משמחים אותי, האם יש קשרים שאני לא מטפחת מספיק, האם הקשרים שלי בריאים.? אני רוצה גם לנסות להרגיע אותך ולהגיד שלהרבה אנשים לוקח כמה שנים טובות עד שהם באמת מוצאים את עצמם מבחינה חברתית. לוקח לנו זמן להבין ולברר בשבילנו מה טוב בשבילנו, מה בונה אותנו, איך להחזיק חברות בצורה טובה ועוד ועוד. ובל נשכח שכל זה קורה בזמן שאת בעצמך - משתנה, מתפתחת, חווה ולומדת על עצמך דברים חדשים. לסיכום נגיד שהתחושות הללו, גם כשהן לא נעימות ואפילו קצת מאיימות, הן טבעיות מאוד, ויכולות לפתוח לך דלת להבין טוב יותר את עצמך ואת הקשרים שיש לך סביבך. מאחלת לך הרבה פתיחות ושמחה, ליאורה leora.d.c gmail.com
שאלה: נמאס לי. אי אפשר לחיות חיים נורמליים?!: נמאס לי, נמאס לי מהחיים האלה כבר הכל חייב להיות כל כך מסובך, כל כך קשה, כל כך רע, למה? למה זה ככה? למה הקב"ה לא יכול לתת לי לחיות חיים נורמליים?! למה זה ככה? הכל שקר, הכל צבוע למה?
תשובה: לק"י לך! ראשית, אני רוצה להתנצל על הזמן שעבר מאז שלחת את השאלה. לחיות עם המחשבות האלו זה לא דבר קל ואני מקווה שהדברים שנשלח יחזקו אותך ואולי גם אחרים. אני לא יודע מה מביא אותך לשאלה הזו אך אני יכול לתאר שיש דברים שאת מרגישה שמכבידים עליך, דברים שלא נותנים לך את המנוחה שאולי את רוצה ומכבידים על החיים. לכן, השאלה היא באמת במקום   למה כל כך קשה ורע? למה זה לא החיים הנורמאליים? ובכן, ניגע בשאלה הזו משתי נקודות. הראשונה, מה זה בכלל חיים. הרבה פעמים אנחנו מסתכלים על החיים כמקום כזה של נופש ומנוחה כשבאמת, אנחנו בפנים מייחלים למשהו אחר. מה זה המשהו האחר? אנחנו רוצים להתפתח ולעשות. בתוכנו אנחנו מחפשים את האתגר. זה בעצם מה שהקב"ה נותן לנו אלא שאנחנו לפעמים רוצים שזה יהיה כמו שאנחנו רוצים. פה יש סוג של התנגשות. אם זה היה כמו שאנחנו רוצים אז לא בטוח שהיינו מתקדמים כמו שאנחנו יכולים עם האתגרים שה  מביא לנו. האם זה הופך את זה לקל? ודאי שלא. אבל זה כן נותן את המקום בתוכנו. זה לא בא מרוע אלא מתוך מקום של חיבור ומתוך הטוב שאנחנו מבקשים. על זה נאמר "פותח את ידך ומשביע לכל חי רצון". הרצון שלנו הפנימי מתמלא. ומה בדבר הנקודה השניה? הרבה פעמים אנחנו מתסכלים על זה כאילו ה  עוזב אותנו ואנחנו כבר לא מרגישים בידו הבטוחה. לפעמים אנחנו מסתכלים במקום הלא נכון. מה הכוונה? אנחנו מחפשים את היד ואנחנו לא מוצאים אותו כי היד לא שמה. היד באמצע לחבק אותנו בחיבוק אז, וזה מתחבר בדיוק למה שהזכרנו. לסיום, יש פה קישורית עם שאלה דומה - אלו דברים שיש המון מה להרחיב עליהם ולהוסיף, ואם תרצי נוסיף עליהם. אני מקווה שמה שכתבנו עזר ונתן לך כיוון חשיבה. אם יש עוד שאלה בנושא זה או אחר את מוזמנת לפנות בשמחה. הרבה הצלחה! נתנאל netanelweil gmail.com
שאלה: שבת: אשמח עם תענה לי על מס שאלות: שמעתי שלישון שנת צהריים בשבת זה מועיל, ואילו ביום חול זה אינו מועיל. אוכל בבקשה לקבל הסבר מדוע?? ושאלה שניה בנושא אחר, האם כשקוראים ספרי מוסר(מסילת ישרים וכד ) יש בזה קיום לימוד תורה?? על עזרתך.
תשובה: ראשית, יישר כוח על השאלות המחכימות. א. שינה היא אחד משישים במיתה, כיוון שבזמן השינה אי אפשר לעשות כלום, והאדם הוא בעצם כפגר מת. לכן, בימי החול, שהם ששת ימי המעשה, לא טוב להרבות בשינה. אמנם אנחנו מוכרחים לישון כדי לתת כוח בגוף לעבוד את ה, אך שינה מעבר לכך היא מיותרת (עיין רמב"ם הלכות דעות ד, ה ). לעומת זאת, השבת - עניינה מנוחה. בנוסף יש בשבת מצוות עונג שבת, שכוללת לא רק את סעודות השבת, אלא גם תוספת בשינה (וגם עוד עניינים, עיין טור או"ח סימן ר"צ), וכמו שכתב הפייטן בזמירות שבת "והשינה משובחת". מצד שני, יש עניין נוסף בשבת והוא מעלת לימוד התורה בשבת, שיש לו מעלה גדולה מאוד על פני ימות החול (עיין בן איש חי שנה שניה פרשת שמות), ולא ניתנו שבתות לישראל אלא כדי שיעסקו בתורה. הפוסקים הכריעו (עיין שו"ע או"ח סימן ר"צ) שיש בזה חילוק בין תלמיד חכם שעיסוקו בכל השבוע בלימוד התורה, שבשבת יוסיף מעט בתענוג (אך רבים תלמידי חכמים שעונגם הוא בלימוד ואף על פי כן מרבים בלימוד בשבת על חשבון המנוחה). אך אדם עובד שאינו מרבה בלימוד תורה בכל השבוע - בשבת ירבה בתורה (רמ"א שם). ב) באופן מסויים כן, כיוון שספרי המוסר מרבים להביא מדברי רבותינו. אך בעיקרון ספרי המוסר נועדו לעורר ללימוד התורה, והם דומים למפתח לארמון, שהוא התורה. לכן טוב לקבוע עיתים ללימוד תורה בדגש על לימוד הלכה (עיין משנה ברורה סימן קנ"ה ס"ק ט ), ולימוד המוסר יבוא לחזק את הלימוד הזה. ידוע שאחד מחכמי המוסר נשאל מה קודם, לימוד הלכה או לימוד מוסר? וענה: "אם תלמד מוסר, תראה שיש לך זמן גם ללימוד הלכה" :) בהצלחה!
שאלה: המשך צניעות במים וטבילת גיורת: א. אם הבנתי נכון את הרב,אין שום איסור לבת להיכנס למעיין כאשר מסביב יושבים בנים(או בתוך המים אך בצד אחר, לא מעורבב) אם היא לובשת בגדים? ב. גם אם הדיינים עומדים בצד ורואים רק את הראש, עדין המעמד מאד מביך לגיורת. טבילה זה דבר אינטימי בלי קשר למה רואים,וכאשר נוכחים במקום רבנים זה משנה את המעמד למביך. חוץ מזה, שום דבר לא מבטיח שדיינים חסינים ממחשבות והרהורים. לראות אישה טובלת גם אם היא לבושה יכול לגרום לכל אחד מחשבות לא ראויות. גם לרבנים.
תשובה: א. אין איסור לבת להכנס לבושה למעין. אם, כפי שכתבת - "מסביב יושבים בנים", כלומר, היא במרכז, וסביבה בנים- לא! אבל אם הבנים נמצאים בצד אחד, ובמרחק כמה מטרים, 5 מטר, יש בנות לבושות, אין בעיה. ב. "דברי תורה אינם מקבלים טומאה" (ברכות כב,א) מי שחושש מהרהור, לא יהיה דיין לטבילת גירות לנשים. מי שאינו חושש, יעשה הכל בקדושה! הרב אליקים לבנון www.yelm.co.il
שאלה: ברכה בלא כיפה: אני מעוניין לדעת מה על אדם שלא ישים כיסוי ראש כלשהו (כיפה, חלק מהשרוול או אפילו כף יד) בעת שמברך, האם אסור עליו לברך או שמותר (ברכות הנהנים, ברכות השחר, ברכת המזון.). אני מבקש להדגיש כי אדם זה לא מוכן לכסות את ראשו בדבר בעת הברכות אך כן רוצה לברך.
תשובה: אין לברך או להתפלל בגילוי ראש, שכן כיסוי הראש מורה על הכנעה בפני השכינה, ולא מתאים לעמוד בגילוי ראש בפני השכינה (זאת מלבד האיסור הכללי להלך ארבע אמות בגילוי ראש). פעמים רבות קשה לאנשים לשים כיפה, למרות שהם מאמינים בה  ורוצים לקיים מצוות, מכיוון שהכיפה מהווה גם סמל חיצוני משייך. במצב כזה, המלצתי היא לכסות את הראש בכובע. העיקר הוא האמונה, ואם עדיין לא מתאים לאדם שיוך חיצוני - לפחות בינו לבין עצמו ולבין בוראו יהיה שלם. מצד שני, לאחרונה כשמתפרסמים סיפורי הזוועה של האנטישמיות בצרפת, עד כדי שיהודים חוששים לשים כיפה כדי שלא להיפגע - צריך להרגיש גאווה לאומית וקידוש השם לחיות במקום בו אפשר לחבוש כיפה בלי חשש בגאווה לאומית. אני מאמין שהחלטה כזו תביא נחת רוח לנרצחים. בהצלחה ו
שאלה: אשת כהן בהיריון בבית קברות: אני כהן. אשתי בהיריון בחודש הראשון. לא ידוע לנו האם מדובר בבן או בת. השאלה- האם מותר לה להיכנס לבית קברות להלוויה של סבתא שלה? (הסבתא כרגע נמצאת בטיפול נמרץ בארה"ב במצב קריטי בשל התקף לב. הערכת הרופאים היא שתחיה לכל היותר שבוע. מתכננים להביא אותה לקבורה בישראל, ולפיכך יש לנו זמן לעשות את הבירור ההלכתי בדרך זו.) ואבקש התייחסות לשאלה אם יש הבדל אם עברו 40 יום מהעיבור או לא. ב מראש.
תשובה: וברכת ד  אשת כהן מעוברת יכולה להכנס לבית קברות. עובר ירך אמו, ועל כן כשם שלאם אין איסור להטמא למתים כך גם לעובר. בברכת התורה והארץ יהודה הלוי עמיחי מכון התורה והארץ
שאלה: אבלות: 1. להשתמש ביין מבעבע לקידוש: מותר? 2. פורים ואבלות: האם נותנים מתנות לאביונים ומשלוח מנות בשנה הראשונה של האבלות? (אבא שלי נפטר לפני כמה חודשים). 3. יום הולדת ואבלות: חברים של אחותי, קטנה ממני ב- 10 שנים, רוצים לעשות לה מסיבת יום הולדת. האם זה מותר? (אבא שלנו נפטר לפני כמה חודשים)?
תשובה: 1. אפשר לקדש על יין מבעבע עיין קישור 2. אבל שולח מנות ומתנות לאביונים אבל לא מקבל. 3. אבל לא משתתף בארועים שמחים עיין
שאלה: אבלות: 1. להשתמש ביין מבעבע לקידוש: מותר? 2. פורים ואבלות: האם נותנים מתנות לאביונים ומשלוח מנות בשנה הראשונה של האבלות? (אבא שלי נפטר לפני כמה חודשים). 3. יום הולדת ואבלות: חברים של אחותי, קטנה ממני ב- 10 שנים, רוצים לעשות לה מסיבת יום הולדת. האם זה מותר? (אבא שלנו נפטר לפני כמה חודשים)?
תשובה: וברכת ד  המקום ינחם אתכם בתוך שאר אבלי ציון וירושלים. 1. אם הכוונה ליין מוגז - נראה שאפשר (מלבד דעת הרמב"ם), אולם אם מבעבע בגלל חמיצות - אסור. 2. אבל יכול לקבל אבל לא שולח. 3. אם היא קטנה אפשר לעשות לה מסיבה, יש להשתדל שלא יהיו שירים, אבל פעילויות רגילות אפשר. בברכת התורה והארץ יהודה הלוי עמיחי מכון התורה והארץ
שאלה: חתונה וקידושין: רציתי לדעת האם ניתן להתקדש בטבעת משובצת יהלום יהלומים כאשר הכלה יודעת את שוויה המדויק של הטבעת? מראש, תמר.
תשובה: וברכת ד  זו תקנה שאין מקדשים אשה בטבעת עם אבנים וכדו, למרות שהאשה יודעת. ועל כן אם אינכם רוצים טבעת רגילה, תתקדש בכסף (לפחות שווה פרוטה) ותקבל גם טבעת עם יהלום. מזל טוב בברכת התורה והארץ יהודה הלוי עמיחי מכון התורה והארץ
שאלה: כשרות בנוגע לתוספי מזון מחו"ל: שמי דניס. אני מעוניין לבבר לגבי תוספי מזון וקוסמטיקה שמבוססים על חומרים שדבורים מייצרים. יש לי רשימה של המרכיבים באנגלית. אשמח לעזרתכם.
תשובה: וברכת ד  לגבי קוסמטיקה אין בעיה, הדברים הם חיצוניים ואין צריכים לכשרות מיוחדת. לגבי תוספי מזון תמיד צריך כשרות. גם מוצרי מזון מלכות וכדו  צריכים כשרות אם יש תוספים. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: נבואת הנביאים: הי:) יש לי שאלה קטנה. אחת ההוכחות לאמונה שעליהם מבוססת אמונתי היא הנבואה - אנו עדים בדורנו להתגשמותם של נבואות רבות הכתובות בנביאים,מה שאומר שהתנ"ך אמת ומתוך כך גם שהקב"ה ברא ומשגיח על העולם. למדנו בשיעור מחשבת חלק מהכוזרי, ושם הוא כותב את דעת הפילוסוף שאומר שע"י ההדבקות במשהו רוחני ניתן להגיע לנבואה "ואז יתכן כי הרוחני ההוא ינבא אותך",וזה קצת הפריע לי,כי אם כל אדם יכול להגיע לנבואה ע"י הדבקות בעניין רוחני כלשהו,אולי ח"ו הנבואות שמתגשמות כיום הם נבואות שסתם אנשים התנבאו ע"י שדבקו בעניין רוחני, וכתבו את נבואותיהם בספר שפרסמו לדורות, והם לא נבואות אמת שנאמרו עפ"י נביאי ה וקיומם מעיד על נכונות ואמיתיות התנ"ך ומציאות ה בעולם. אשמח אם תוכלו להשיב לי האם באמת ניתן להגיע לנבואה ע"י הדבקות בעניין רוחני, ואם כן, איך זה מתיישב עם מה ששאלתי. :) ה יברך אתכם!!!!!!!
תשובה: לך שואלת יקרה, משמח לראות כמה שיבת ציון והתגשמות הנבואות מוחשיות עבורך, וכיצד הנבואה קשורה לעולמך. הנבואה היא יסוד חשוב ביהדות, והתנ"ך מורכב ברובו מספרים שנכתבו מתוך התגלות נבואית. לכן כל מי שמאמין בתנ"ך מוכרח להאמין בנבואה. הדבר הראשון שחשוב לזכור כשניגשים כיום אל הנבואה, הוא שהנבואה הישירה הסתיימה בסוף תקופת בית שני (סנהדרין יא, א). מאז אין בנמצא רועים רוחניים שהקב"ה מתגלה אליהם כפי שנגלה אל הנביאים (רוח הקודש לא הסתלקה, אבל זה עניין אחר). אך שאלתך נוגעת לימי קדם   לתקופה שבה הילכו נביאים בעם ישראל. ואת רוצה לדעת מה מקנה לתנ"ך אמיתיות, אם ייתכן שסתם אנשים דבקו בעניין רוחני אקראי והתנבאו כתוצאה מכך. בנוגע לחשש שלך, נתבונן בשתי נקודות: א. הגמרא במגילה (יד, א) אומרת כי הנבואות שנכנסו אל התנ"ך הן רק אלה ש"נצרכו לדורות". פעם היו המוני נביאים ונבואות ("כשם שעמדו להם לישראל ששים ריבוא נביאים כך עמדו להם ששים ריבוא נביאות" (שיר השירים רבה ד, כב)), והם התנבאו דברי אמת שהגיעו כמסר מהקב"ה. אלא שרוב הנבואות התייחסו לשעתן ולא היו רלוונטיות לעתיד לבוא (כלומר לנו). כאשר חכמים קבעו אילו ספרים ייכנסו לתנ"ך, הם גם הכריעו איזה נבואות יימסרו לדורות הבאים ואיזה לא. אבל הבחירה שלהם לא ניסתה לקבוע כי שאר הנבואות היו שקריות! חלילה, הם הכירו בכך שהיו נביאים רבים, אך המניע שלהם בגיבוש התנ"ך היה הקשר אל הדורות הבאים. ב. עולה מדברייך כי את חוששת מהאפשרות להידבק ב סתם  עניין רוחני, שהוא דומה לברז שכאשר פותחים אותו   במקום להוציא מים הוא מייצר נבואה. וזו אכן גישה המזכירה את הפילוסופים הניאופלטונים שריה"ל התמודד עם דעתם. אבל זו אינה דעת היהדות. כפי שגם הכוזרי וגם הרמב"ם כותבים   כדי להתנבא, האדם צריך לסגל לעצמו תכונות טובות ("אין הקדוש ברוך הוא משרה שכינתו אלא על גבור ועשיר וחכם וענו" (נדרים לח, א))  זה אינו עניין טכני שמצריך רק ידע שמסביר  איך להידבק בעניין רוחני ב5 צעדים פשוטים. הדבקות ברוחני היא התקשרות עם הקב"ה, ולכן כל תובנה שתתגלה כתוצאה מכך, היא דבר א-לוהי ואמיתי. הדבקות ברוחני אינו עניין סתמי או טכני, ולכן גם אם אדם שנראה פשוט מתנבא   זו עדיין נבואה אמיתית. למשל, ח אמרו על הנביא יחזקאל שהוא השתייך לפשוטי העם, ומזה אפשר ללמוד שהמוצא של אדם אינו חוסם את דרכו אל הקב"ה. לסיכום, הנבואות שנכנסו אל התנ"ך נבחרו בקפידה, אבל אין זה אומר שלא היו עוד נביאים שנבואתם הייתה אמיתית. העניין הרוחני אינו איזו מערכת שצריך ללחוץ על כפתור והיא פועלת, אלא מפגש עם הקב"ה, ולכן מי שהצליח להגיע למפגש הזה   הגיע לדבר אמיתי. מקווה שהדברים יתיישבו על ליבך. חננאל hananel8 gmail.com
שאלה: שאלה בגמרא: אני שואל כאן כי לא מצאתי מקום אחר, וכן חיפשתי תשובה במקומות רבים ולא מצאתי. ביבמות דף קא עמוד ב מופיעה מחלוקת רבי יהודה ותנא קמא מהו ביה"ד הנדרש ליבמה. באמצע הסוגיא יש מחלוקת איך דורשים כל מילה בפסוק המדובר. השאלה שלי היא על ו"אידך מונקרא נפקא". מה עושים חכמים עם המילה ונקרא, אשר רבי יהודה מפרשו לחייב את הציבור כולו לקרוא "חלוץ הנעל" לכבוד הרב, מקווה שאני לא מפריע.
תשובה: הפסוק אומר (דברים כה י) "ונקרא שמו, בישראל: בית, חלוץ הנעל". מהפסוק הזה לומדים לשתי הדעות שצריך לומר  חלוץ הנעל : דעה ראשונה לומדת משלשת המילים:  ונקרא שמו בישראל  שהציבור צריך לומר כך. דעה שניה לומדת מהמילה  ונקרא  בלבד, בלי ההמשך, שהציבור צריך לומר כך.
שאלה: הורים וחבר: יש חילוקי דעות ביני לבין אימי לגבי השאלה האם מותר לזוג אשר נמצא במערכת יחסים לישון תחת אותה קורת גג. באולפנא לימדו אותנו שרק כאשר הזוג מאורס הוא אינו יכול לישון תחת אותה קורת גג מכיוון שהם אסורים אחד על השניה מכאן המילה מאורס.ואמא שלי אומרת שאסור לישון תחת אותה קורת גג כשהם במערכת יחסים.יש לציין שאנחנו משפחה דתיה לאומית מודרנית אשמי לתשובה ערב טוב (:
תשובה: מבחינה הלכתית יש מקום לדיון בשאלה אם אסרו או התירו דבר כזה. ההלכה לא מתייחסת למצב של חברים לא מאורסים, כיוון שהיא לא הכירה מציאות כזאת. לפי רוב הפוסקים, לזוג משודך (מה שנקרא היום "מאורס") אסור לישון תחת אותה קורת גג. למרות שניתן לומר שכיוון שעוד לא החלטתם להתחתן - אין איסור, ברור שכוונת ההלכה ורוחה היא להימנע מכך. הטעם העיקרי לאיסור לישון באותו בית הוא מחשש שמא יתקוף היצר ויכשלו בדברים אסורים יחד. אנחנו אוהבים להאמין שאין סיכוי שניפול, ואנחנו אנשים חושבים ושקולים ואין מצב שנעשה דבר כזה. אבל אדם לא מורכב רק משכל, אלא גם מרגש. ובמערכות יחסים הרגש משחק מקום הרבה יותר דומיננטי. כיוון שיש ביניכם קשר חברי, ואני מאמין שאתם ב"ה אוהבים ויש משיכה ביניכם, הרי שיש לחשוש שהרגש יתגבר על השכל. כולנו בני אדם, ואיננו יכולים לשקר לעצמנו שהרגשות והמשיכה קיימים, ובמצבים מסויימים הם עלולים להביא אותנו למצבים שאיננו רוצים להגיע אליהם. לכן, חייבים לקבוע גדרים. ביניהם הגדר שלא ישנים באותו בית בלילה. במקרה ואין ברירה, כגון שהחבר נתקע מחוץ לעיר בשעת לילה מאוחרת וכדומה - צריך לשים גדרים מחמירים, כמו לדוגמא: ישנים בחדרים נפרדים ונעולים וכדומה. בעזרת ה  כשתתחתנו תוכלו למסד את הקשר בטהרה וקדושה, ותשמחו על כל הזמן ששמרתם את עצמכם בשביל כך! בהצלחה!
שאלה: קשר לא טוב עם ההורים: ו על האתר המקסים שלכם! רציתי לשאול באמת ובכנות איך אני יכולה לשפר את הקשר עם ההורים שלי? אני מרגישה שהקשר שלנו מלא בביקורתיות אחד כלפי השני ומחוייבות אבל היחס שלנו אחד לשני הוא ברמה מאוד שטחית. אני מרגישה שההורים שלי לא מכירים אותי, ואני לא מספרת להם כלום ממה שעובר עליי. אנחנו גם טיפוסים מאוד שונים. בעיה גוררת בעיה, ומה שקורה בעקבות זאת זה שאני יוצרת קשרים תלותיים אחרים בלי סוף, עם אנשים שמבינים אותי ומקשיבים לי, ונותנים לי אמפתיה הדדית. מאוד קשה לי גם עם העובדה שאין לי קשר עמוק עם ההורים שלי ( וגם אין לי מושג איך להגיע אליו בפועל, כשאנחנו כ כ שונים.) ובנוסף קשה לי עם הקשרים התלותיים האלו שאני לא יכולה איתם אך גם לא בלעדיהם.
תשובה: לך, מאוד קשה ומתסכל לא להסתדר עם ההורים, את מכירה אותם מאז שנולדת, מצפה שדווקא איותם, ודווקא הבית יהיה המקום שבו תרגישי שנעים וטוב לך, שאוהבים אותך ומקבלים אותך כמו שאת, ואת כותבת שכואב לך שזה לא ככה. אני מניחה שגם להורייך זה כואב, הם גידלו אותך, טיפחו והשקיעו בך, ומאוד היו רוצים לעזור לך ךבמה שקשה לך, להיות לך לעזר בשעת צרה., צריך הרבה אומץ וכנות לשלוח את השאלה ועוד יותר להתמודד איתה. כי באמת יש משהו בהורים שנותן הרבה חום וביטחון וכשאין את זה מנסים לחפש את זה מבחוץ בכל מיני מקומות שאף פעם לא נותנים את הרגשת הביטחון התמידי הזו. כתבתי שצריך הרבה אומץ להתמודד כי יש כאן דרך לא פשוט שצריך לעשות, אבל יכול מאוד להיות שבהשקעה לאורך זמן את תרגישי טוב יותר. ואני מתכוונת שאולי כדאי לדבר עם ההורים שלך, למרות השוני ביניכם, ולמרות הביקורתיות, לבוא ולהגיד בכל הכנות שאת צריכה אותם, שאת רוצה את ההגנה ואת ההקשבה שלהם. לפעמים אפשר לעשות זאת במכתב כי אפשר לחשוב על הדברים ולא להיות מעורבבים בתגובות ובניסיון למצוא הגנות לעצמנו,. יכול להיות שהורייך לא ידעו איך לשפר את הקשר, ואולי כדאי להתציע להם לקבוע מדי פעם פגישות איתך, בערב, בשקט, בבית או בחוץ במסעדה, משהו שיתן לך זמן פרטי איתם. ושתחליטו שבזמן הזה יהיה הרבה הקבלה והקשבה. זה לא מיד יהיה טוב, תצטרו לא מעט זמן כדי להכיר אחד את השני באמת, כדי להצליח להגיע עמוק פנימה, אבל זה משהו שבע"ה תלכי איתו כל החיים. אני מוסיפה שאת נמצאת בגיל שבו כל אדם מנסה לגבש לעצמו את הזהות שלו, לברר מיהו, מהם כוחותיו וכישוריו, ובד"כ יש רצון לעשות זאת בלי תמיכה ל אנשים מבחוץ, לברר מי אני בלי קשר למי שגידל אותי והביא אותי לעולם, הרבה פעמים זה קצת מחליש את הקשר בין הורים לילידים ואולי זה יכול להסביר את ההרגשה שאתם שונים ולכן אין על מה לדבר, אבל מצד האמת זה יותר מורכב, זה ר שתהיו שונים, על אף שהורייך הביאו אותך לעולם יש לכם מסלולים ושבילים שונים שהקב"ה ברא עבור כל אחד ואחת מכם, ועדין יש הרבה במשותף, יש אותם שגידלו והשקיעו בך, ויש אותך שכל כך רוצה באהבהתם ומכירה להם הרבה טובה על שהביאו אותך לעולם, כל אלה לא הולכים לאיבוד, הם קיימים רק שצריך לפעמים לעבוד קשה כדי למצוא אותם.אני מסכימה איתך שיכול להיות שזה מה שגורם לך לפתח קשרים תלותיים, כי קשה להסתובב בעולם בלי דרך, משענת, כיוון, בלי מישהו שאוהב ואכפתי. כי באמת, לפני ואחרי הכל, ההורים הם משענת, משענת של אהבה, של בטחון ושל אכפתיות, וגם של נסיון ובגרות, וכשהכל משולב ברצון להיטיב לך, זה דבר מאוד משמעותי שלא כדאי לפספס. את מוזמנת לפנות אלי למייל, בהצלחה רבה, בדרך, ובבניה האישית שלך. נעמה tepernaama gmail.com
שאלה: פרות הדר תשע"ה: ברצוני לשאול, יש להורי עץ לימון בחצר, הלימונים עוד מעט טובים. רצינו לדעת מה דינם של לימונים אלו בנוגע לשנת השמיטה? מה לעשות איתם? הם קדושים בשנת השמיטה? ועל כן צריך לשים אותם בפח מיוחד לאחר השימוש בהם? או שהם עדיין יבול של שנת השישית? דורית.
תשובה: וברכת ד  להלכה נהוג היום בארץ ישראל שכל הלימונים הללו עדיין חנטו בשישית ואין בהם קדוש"ש. אמנם דעת מספר אחרונים להחמיר שנתיים בלימון, ובמקרה שומרים גם קדו"ש וגם מפרישים תרו"מ. אבל כפי שכתבתי המנהג להקל. בברכת התורה והארץ יהודה הלוי עמיחי מכון התורה והארץ